als_Latn dik_Latn sna_Latn
Basha mund të rikthehet në Zvicër, ja ku
Autor: B.Bugari
13 Shk 2015
Migjen Basha mund të rikthehet në Zvicër pas më shumë se një dekade. Mesfushori i Kombëtares shqiptare që këtë vit nuk ka luajtur asnjëherë për Torinon për shkak dëmtimi kërkohet nga Grashopers, klub në të cilin është aktivizuar dhe vëllai i tij Vullneti në sezonin 2010/2011.
Sipas asaj që bëhet e ditur nga e përditshmja zvicerane "Blick", Grashopers në verë do të kërkojë të sigurojë shërbimet e mesfushorit të përfaqësueses shqiptare duke qenë se në qershor atij i përfundon dhe kontrata me klubin italian, transmeton SuperSport.
Basha, më 5 janar të këtij viti, ditën që festoi dhe 26-vjetorin e lindjes u rikthye pas një kohe të gjatë në skuadër pasi u grumbullua nga trajneri Ventura për ndeshjen me Chievon në kampionat, megjithatë kondicioni i tij fizik nuk është ende optimal. Duke qenë se drejtuesit e skuadrës granata po ngurojnë të rinovojnë kontratën, Grashopers është gati të përfitojë për t'i ofruar atij një marrëveshje për sezonin tjetër.
Për më tepër Basha shikohet si zëvendësues ideal i boshnjakut Salatic që mund të largohet nga Grashopers. I pyetur për një transferim të mundshëm të Bashës në Zurich, drejtori sportiv i klubit të Grashopers Axel Thoma theksoi se lojtari i intereson, por nuk është vetëm ai në listë për merkaton e verës./veqsport.com/
Vërejtje
Materialet dhe informacionet në këtë portal nuk mund të kopjohen,
të shtypen, ose të përdoren në çfarëdo forme tjetër për qëllime përfitimi, pa miratimin e drejtuesve të "Veqsport".
Për ta shfrytëzuar materialin e këtij portali obligoheni t'i pranoni Kushtet e Përdorimit.
als_Latn bos_Latn als_Latn als_Latn als_Latn als_Latn als_Latn als_Latn als_Latn als_Latn als_Latn